119 
ningasten ja ruhtinasten antajaa ja korkeinta suojelijaa, 
että hän armossaan soisi rauhallisen ja onnellisen päätök- 
sen tälle surunäytelmälle, joka on alkanut Ruotsissa viime 
vuonna, Ja taivuttaisi ruhtinasten sydämmet yksimielisyy- 
teen isänmaan, tämän Pohjolan sekä koko kristikunnan 
yhteiseksi hyväksi . . .“ 
Seuraava, 1611 vuoden, painos Chytraeuksen Saxo- 
nia teosta sisältää vielä 1599 vuoden kronikan, jossa ker- 
rotaan Kaarle herttuan toisesta käynnistä Suomessa. 
Lähteenään tekijällä oli tässä eräs käsinkirjoitettu kerto- 
mus mainitusta retkestä, joka hänelle lähetettiin.! Sinä 
puhutaan Aksel Kurjen tappiosta, Suomen linnojen 
valloituksesta ja Sigismundin puoluelaisten rangaistuk- 
sesta. Heidän johtajmaan mainitaan „Arvidus Erici” 
(Stålarm) sekä „Johannes Flemmingius“. — Lisäksi tämä 
painos sisältää kronikan jatkon vuoteen 1611 asti, mikä 
jatko ei kuitenkaan enää ole Chytraeuksen (joka, kuten 
mainittiin, kuoli v. 1600), vaan erään tuntemattoman 
tekemä. 
Chytraeuksen teoksen nauttimaa suurta arvoa osoit- 
taa se seikka, että moni muu kirjailija häneen viittaa, ja 
m. m. tunnettu Jacques AuGuste DE THou (THUANUS, 
1553— 1617) on suureksi osaksi seurannut hänen esitystänsä 
Pohjois-Euroopan tapahtumista Ranskan historlassaan, 
1 Von dem Zug des Hertzog Karl zu Schweden f. g. A:o 1599 
im Finnlandt gethan, 2 arkkia. Tämän kappaleen, joka tavataan Ruots. 
valtioarkistossa, takapuolella on luettava: Die Finnische Historie, hie- 
von ist Doctori David Chytraeo eine collationirte Copey geschickt (A. 
Fryxell, Berättelser ur Sv. Historien IV, 274, anm. Stockh. 1877). — 
Teos nimeltä Exegesis Historica Ordinum regni Sueciae v:lta 1605 ja 
myöh., missä herttuan toimia puolustetaan ja jota ulkomaiset kirjailijat 
usein mainitsevat, on Messeniuksen kirjoittama (alkuaan ruotsiksi). 
Nat. o. Folk, H. 68, N:o 2. 
